open-index/open-wikipedia-markdown huggingface dataset:
Natasha Vita-More

**Natasha Vita-More** (entiseltä nimeltään Nancie Clark, s. 1950 New York) on yhdysvaltalainen transhumanistinen taiteilija ja futuristi. Vuonna 1982 hän kirjoitti *Transhumanist Arts Statementin*, joka lähetettiin myös Cassini-Huygens luotaimen mukana Saturnukseen 1997. Myöhemmin 1980-luvulla hän tuotti "TransCentury UPdate" -nimistä TV-ohjelmaa kaapelikanavalle Los Angelesissa. Hänen kuuluisimpia taiteellisia töitään on Primo Posthuman 3M+ , joka on eräänlainen ostoskatalogi tulevaisuuden ihmiskehosta. Vita-More toimi Extropy Instituten johtajana sen sulkemiseen asti 2006.

## Aiheesta muualla
* Natasha Vita More Universe  - henkilökohtainen kotisivu
Osteogenesis imperfecta

**Osteogenesis imperfecta** (lyhyesti **OI**) eli synnynnäinen sidekudossairaus on perinnöllinen sairaus, joka johtuu kollageenin, elimistön sidekudoksessa olevan valkuaisaineen, perintötekijöiden säätelemän rakenteen virheestä. Diagnoosi on johdettu sanoista *osteogenese* eli luun synty ja *imperfect* eli epätäydellinen. Sitä esiintyy noin 6:100 000 syntyneestä lapsesta. Suomessa sitä esiintyy noin 350 henkilöllä. Sitä on monia eri asteita, joista joillain se voi ilmetä vain pieninä oireina, ja toisella taas vaikeanakin kasvuhäiriönä ja liikuntavammana. Luuston haurauden seurauksena vähäinenkin ulkoinen voima tai vamma voi aiheuttaa luussa murtuman. Käytännössä murtumia voi tulla jopa yskimisestä, nauramisesta tai halaamisesta. Älylliseen kehitykseen sairaus ei vaikuta.

## Luokittelu

I-tyyppi:
*tavallisin, 60–70 %:lla
*murtuma-alttius lievä tai keskivaikea, ilmenee yleisimmin leikki-iässä
*vähäiset luuston epämuodostumat
*normaali kasvu
*siniset silmänvalkuaiset
*usein kuulon heikkous
*periytyy vallitsevasti

II-tyyppi:
* harvinainen
* vaikea murtuma-alttius, alkaa jo sikiövaiheessa aiheuttaen kuoleman heti synnytyksessä
* periytyy vallitsevasti, peittyvä periytyvyys myös mahdollinen

III-tyyppi:
* vaikea murtuma-alttius
* luustossa epämuodostumia
* lyhytkasvuisuus
* valkoiset silmänvalkuaiset, varhaislapsuudessa heikosti sinertävät
* kuulon heikkous
* usein hauraat hampaat
* periytyy vallitsevasti, peittyvä periytyvyys myös mahdollinen

IV-tyyppi:
* vaihteleva murtuma-alttius
* lievät tai vaikeat luuston epämuodostumat
* vaihteleva kasvunhäiriö
* joskus kuulon heikkous
* hampaiden hauraus tavallista
* periytyy vallitsevasti

Potilaan OI-tyypin määrittäminen on kuitenkin vaikeaa, koska monilla potilailla on oireita eri tyypeistä.

## Perinnöllisyys

OI periytyy yleensä vallitsevasti, joskin myös peittyvä periytyvyys on mahdollista. Sukupuolella ei OI-sairauden periytymisen kannalta merkitystä. Vallitsevassa muodossa OI:ta sairastavalle syntyy yhtä suurella todennäköisyydellä joko OI-lapsi, joilla on sairauden aiheuttaja myös perimässään, tai terveitä lapsia, jotka eivät myöskään kanna sairautta. Vallitseva muoto siirtyy siis sukupolvelta toiselle 50 %:n todennäköisyydellä.

Joskus täysin terveet vanhemmat voivat kuitenkin saada OI-sairaan lapsen, joka siirtää edelleen sairautta mahdollisille jälkeläisilleen 50 %:n todennäköisyydellä. Tällöin on kysymyksessä vanhemman perimässä, joko muna- tai siittiösolussa, tapahtuneessa mutaatiosta. Mikäli lapsen OI voidaan varmasti päätellä mutaatioksi, ei ole todennäköistä, että hänen vanhempansa saisivat toista OI-lasta. Tämä näet edellyttäisi uutta ja täysin samanlaista perintötekijän muutosta.

## Hoitomuodot ja kuntoutus
Tärkeimpinä hoitomuotoina pidetään murtumien määrän minimointia, murtumien hoitoa ja fysioterapiaa, jolla pidetään yllä yleiskuntoa ja pyritään vahvistamaan luustoa lihasten kautta. Myös vertaistuki on tärkeää, koska sairaus on niin harvinainen.

## Aiheesta muualla
* Suomen Osteogenesis imperfecta- yhdistys
* Osteogenesis Imperfecta Federation Europe
Nintendo Wars

**Nintendo Wars** (myös nimellä **Famicom Wars** sarjan ensimmäisen osan mukaan) on sarja vuoropohjaisia strategiapelejä, joiden kehittäjänä toimii Intelligent Systems ja julkaisijana Nintendo. Sarjan debyytti nähtiin Japanissa 12. elokuuta 1988. Se debytoi kaksi vuotta ennen siitä kimmokkeen saanutta Fire Emblem -pelisarjaa. Suurin osa sarjan peleistä on julkaistu vain Japanissa; *[[Advance Wars]]* (2001) oli ensimmäinen peli, joka pääsi Yhdysvaltojen ja Euroopan markkinoille. *Advance Warsia*, Japanissa nimellä *Gameboy Wars Advance*, ei julkaistu Japanissa ennen kuin vasta *Gameboy Wars Advance 2* -pelin yhteydessä johtuen syyskuun 11. päivän iskuista. (Englanninkielinen versio julkaistiin kuitenkin 11. päivä syyskuuta, päivä ennen Japanin julkaisua.) 

Vuonna 2005 sarjaan tuli kaksi uutta osaa: Perinteinen vuoropohjainen *[[Advance Wars: Dual Strike]]* Nintendo DS:lle ja 3D-grafiikoilla toteutettu reaaliaikainen *[[Battalion Wars]]* Nintendo GameCubelle.

## Sarjan pelit

**[[Famicom Wars]]*, (Famicom, 1988)
**[[Game Boy Wars]]*, (Game Boy, 1990)
**[[Game Boy Wars|Game Boy Wars Turbo]]*, (Game Boy, 1997)
**[[Game Boy Wars|Game Boy Wars 2]]*, (Game Boy/Game Boy Color, 1998) 
**[[Super Famicom Wars]]*, (Super Famicom, 1998)
**[[Game Boy Wars 3]]*, (Game Boy Color, 2001)
**[[Advance Wars]]*, (Game Boy Advance, 2001)
***[[Advance Wars 2: Black Hole Rising]]*, (Game Boy Advance, 2003)
***[[Advance Wars: Dual Strike]]*, (Nintendo DS, 2005)
** *[[Advance Wars: Dark Conflict]]* (EUR) / *[[Advance Wars: Days of Ruin]]* (USA) (Vain Nintendo DS -konsolille)

### Spin-off-pelit
**[[Battalion Wars]]*, (Nintendo GameCube, 2005)
**[[Battalion Wars 2]]*, (Wii, 2008)

### Peruutetut julkaisut
**[[64 Wars]]*, (Nintendo 64, julkaisu peruutettiin)

## Aiheesta muualla
* Pelisarja MobyGamesissä 
* Remembering Advance Wars
OC

**Oc** tarkoittaa seuraavia:

* *[[O.C.]]*, yhdysvaltalainen televisiosarja
* Officer of the Order of Canada, O.C., kanadalainen kunniamerkki
* 
* Orangen piirikunta, usean Yhdysvaltojen piirikunnan nimi
* .

## Katso myös
Aihepiiriin liittyy myös seuraava:

* OC-sumutin, paprikasumutin.
Space Tourism Society

**Space Tourism Society** (STS) on avaruusturismin edistämiseksi perustettu voittoa tavoittelematon yhdistys. STS:n perusti NASA:n avaruusarkkitehti John S. Spencer. Yhdistyksen yksi päämäärä saavutettiin 2001, kun ensimmäinen avaruusturisti Dennis Tito matkusti ISS-avaruusasemalle.

## Aiheesta muualla
* Spacetourismsociety.org
Toni Karjalainen

**Toni Karjalainen** (s. 9. heinäkuuta 1979 Lappeenranta) on suomalainen golfammattilainen. Hän edustaa lappeenrantalaista Viipurin Golfia.

Karjalainen siirtyi ammattilaiseksi vuonna 2003. Ensimmäisellä täydellä Euroopan haastajakiertueen kaudellaan 2005 hän voitti Thomas Björn Open -kilpailun. Hän keräsi kaudella 58 384 euroa sijoittuen 20. sijalle, ja sai näin osallistumisoikeuden European Tour-kiertueelle kaudelle 2006.

Kaudella 2006 Karjalainen ei onnistunut säilyttämään paikkaansa ET:llä, jossa kauden parhaaksi sijoitukseksi jäi BA-CA Golf Open Presented by Telekom Austria -kilpailun jaettu 20. sija. Loppukauden Karjalainen keskittyi jälleen Challenge Touriin ja voitti Telenet Trophy -kilpailussa.

## Uran kohokohdat
*2 Challenge Tourin kisavoittoa (Tanska 2005, Belgia 2006) 
*CT:n rahalistan 20:s kaudella 2005
*Lyöntipelin SM-kultaa 2000
*3 Finnish Tourin osakilpailuvoittoa (2x2002, 2009)
*Finnish Tourin ranking 3. sija 2009

## Lähteet

## Aiheesta muualla
* Toni Karjalaisen pelaajaprofiili ET:n sivuilla
Jesper Kyd

**Jesper Kyd Jakobson** (s. 3. helmikuuta 1972 Hørsholm, Tanska) on tanskalainen videopeli- ja elokuvasäveltäjä, joka tunnetaan muun muassa Amigan demoista sekä *[[Hitman (pelisarja)|Hitmanin]]* ja *[[Assassin’s Creed (pelisarja)|Assassin’s Creedin]]* soundtrackeista. 

## Elämäkerta
Kyd aloitti säveltäjänuransa demoskenen parissa 1980-luvun puolivälissä Commodore 64:llä. Hän loi nimeä säveltäessään tracker-musiikkia *The Silents* -demoskeneryhmälle; näistä tunnetuimpana ennen kaikkea vuonna 1991 Amigalle julkaistun demon *Hardwiredin* taustamusiikki.

Kydin varsinainen työpanos pelien parissa alkoi vuonna 1992, kun kahdesta pohjoismaalaisten demoskeneryhmien (Crionics ja The Silents) jäsenistä koottiin yhteinen pelinkehitysryhmä. 
Ennen tanskalaisen Zyrinxin perustamista Kyd toimi seitsemän vuotta demoskenessä.

Kyd on palkittu muun muassa British Academy Games Awards -palkinnolla **' -pelin ääniraidasta.

Hän asuu nykyään [[Los Angeles]]issa ja pyörittää omaa nimeään kantavaa tuotantoyritystään.

== Tuotanto ==
=== Videopelimusiikki ===

* ''[[USS John Young]]'' (1990)
* ''[[Pro Move Soccer]]'' (1993)
* ''[[Sub-Terrania]]'' (1994)
* ''[[Redzone]]'' (1994)
* ''[[Adventures of Batman and Robin]]'' (1995)
* ''[[Amok (videopeli)|Amok]]'' (1996)
* ''[[Scorcher]]'' (1996)
* ''[[Time Tremors]]''
* ''[[Reaction Quake]]''
* ''[[The Nations Mission Pack/Gold Edition]]'' (2000)
* ''[[Messiah (videopeli)|Messiah]]'' (2000)
* ''[[MDK2]]'' (2000)
* **' (2000)
* *[[Shattered Galaxy]]* (2001)
* *[[The Nations: Alien Nations 2]]* (2001)
* *[[MDK2 Armageddon]]* (2001)
* *[[Minority Report: The Video Game]]* (2002)
* *[[Hitman 2: Silent Assassin]]* (2002)
* *[[Brute Force]]* (2003)
* *[[Freedom Fighters]]* (2003)
* *[[Todd McFarlane’s Evil Prophecy]]* (2004)
* **' (2004)
* ''[[Dance Dance Revolution: Ultramix 2]]'' (2004)
* **' (2004)
* *[[Splinter Cell: Chaos Theory]]* (2005)
* ** (2006)
* *[[Kane & Lynch: Dead Men]]* (2007)
* *[[Assassin’s Creed]]* (2007)
* *[[Unreal Tournament III]]* (2007)
* *[[The Club (videopeli)|The Club]]* (2008)
* *[[Borderlands]]* (2009)
* *[[Assassin’s Creed II]]* (2009)
* *[[Assassin’s Creed: Brotherhood]]* (2010)
* *[[Assassin’s Creed: Revelations]]* (2011)
* *[[Darksiders II]]* (2012)
* *[[Borderlands 2]]* (2012)
* *[[State of Decay]]* (2013)
* *[[Heroes & Generals]]* (2012)
* *[[Borderlands 3]]* (2019)

### Elokuvamusiikki
* *[[Night All Day]]* (2000)
* *[[Cycle]]* (2003)
* *[[Sweet Insanity]]* (2006)
* *[[Repressed]]* (2011)
* *[[Radical (elokuva)|Radical]]* (2014)
* *[[Auteur (elokuva)|Auteur]]* (2014)
* *[[Kill Box]]* (2015)

### Demomusiikki
* *[[Hardwired by Silents and Crionics]]* (1991)

## Lähteet

## Aiheesta muualla
* Kotisivut 
* 
*
Pikku julmurit

**Pikku julmurit** () on yhdysvaltalainen tosi-tv-sarja, jonka lähettäminen aloitettiin Suomessa MTV3-kanavalla 19. marraskuuta 2005. Yhdysvalloissa sarjaa esitettiin 3. marraskuuta 2004 lähtien FOX-televisiokanavalla.

Sarjassa tutustutaan lapsiperheisiin, joilla on ongelmia lastensa kasvatuksen kanssa. Kussakin jaksossa perheen vieraaksi lähetetään lastenhoitaja, joka tutustuu perheen oloihin ja lasten käyttäytymiseen. Tehtyjen havaintojen perusteella lastenhoitaja antaa esimerkin kuinka lasten kanssa tulee toimia ja ohjeistaa vanhempia kasvattamaan lapsiaan tehokkaammin. Ohjelmaan hyväksytyille perheille on tyypillistä lasten suuri määrä.

Lastenhoitajina toimivat Lilian Sperling, Deborah Caroll, Stella Reid ja Yvonne Shove.

## Aiheesta muualla
*
Deathcrush

**Deathcrush** on norjalaisen black metal -yhtyeen Mayhemin ensimmäinen studiojulkaisu vuodelta 1987. Kyseinen EP on yksi ensimmäisiä varsinaisia black metal -tuotoksia, ja albumin kappaletta "Deathcrush" on esittänyt noin sata muutakin heavy metal -yhtyettä. Toisin kuin muilta Mayhemin julkaisuilta, voi Deathcrushilta löytää hieman death metal -painotteisia piirteitä – levy on paljolti goren inspiroima (jonka voi huomata jo kappaleiden nimistä) ja kitarat on viritetty alemmas kuin mitä on black metalille tyypillistä.

## Kappaleet
#
#
#
#
#
#
#
#

"Outro" on vain alkuperäisellä julkaisulla. Virallisilta uusintapainoksilta sitä ei löydy.

## Kokoonpano
* Maniac (Sven Erik Kristiansen) – laulu
* Euronymous (Øystein Aarseth) – kitara
* Necrobutcher (Jørn Stubberud) – basso
* Manheim (Kjetil Manheim) – rummut
* Messiah (Eirik Nordheim) – laulu kappaleessa Witching Hour ja Pure Fucking Armageddon

+

* Conrad Schnitzler – rummut (kappale "Silvester Anfang")

## Lähteet

## Aiheesta muualla
* 
*
David Pearce

**David Pearce** (s. huhtikuussa 1959) on brittiläinen filosofi, joka tunnetaan erityisesti hedonistinen imperatiivi -manifestistaan, jonka mukaan kaikki tietoisten olentojen kokema kärsimys pitäisi poistaa maailmasta kehittyneiden teknologioiden avulla. Pearce perusti World Transhumanist Associationin yhdessä Nick Bostromin kanssa vuonna 1998 sekä Abolitionist Societyn vuonna 2002 yhdessä Pablo Stafforinin, Sean Hendersonin ja Jaime Savagen kanssa.

## Teoksia

* *Why Does Anything Exist?*
* *The Good Drug Guide*
* *Future Opioids*
* *The Post-Darwinian Transition*
* *The Hedonistic Imperative*
* *Abolitionism and Buddhism*
* *Smart Drugs 2 – A Review*
* *The Wired Society*
* *Cosmic Consciousness for Tough Minds*
* *Critique of Huxley's "Brave New World"*
* *Utopian Surgery : Early arguments against anaesthesia in surgery, dentistry and childbirth*
* *Aiming for An All Time High*
* *Utopian Pharmacology : Mental Health in the Third Millennium MDMA and Beyond*

## Lähteet

## Aiheesta muualla
* HedWeb - Pearcen kotisivu 
* Abolitionist.com - Abolitionistinen hanke (suomeksi)
Geenipankki

**Geenipankki** on eläinten, kasvien, sienten tai niiden siementen, itiöiden tai alkioiden kokoelma. Näiden geenejä säilytetään esimerkiksi luonnonsuojelutarkoituksessa tai viljelykasvien ja kotieläinten jalostamista varten. Tarkoituksena on, että tulevaisuudessa on mahdollista käyttää näiden säilöttyjen näytteiden DNA:ta hyväksi esimerkiksi sukupuuton sattuessa. Myös ihmisen perimätietoa talletetaan tutkimus- ja liiketoimintakäyttöön.

## Katso myös

* Siemenpankki

## Lähteet
Vladimir Stojković

**Vladimir Stojković** (s. 28. heinäkuuta 1983 Loznica, Jugoslavia) on serbialainen jalkapallomaalivahti, joka pelaa Portugalin pääsarjassa Sporting Clube de Portugalissa.

## Ura

Stojković pelasi juniorina FK Loznican ja Belgradin Punaisen tähden joukkueissa. Ammattilaisuransa hän aloitti lainasopimuksella Bosnia ja Hertsegovinan valioliigassa pelanneessa FK Leotarissa vuonna 2003. Myöhemmin samana vuonna hän siirtyi Serbia ja Montenegron ykkösliigan FK Zemuniin, jossa hän pelasi vuoteen 2005 saakka.

Kaudeksi 2005–2006 Stojković palasi Punaiseen tähteen ja oli mukana voittamassa liiga- sekä cup-mestaruutta. Kauden jälkeen hän siirtyi ranskalaisseura Nantesiin, jossa hän pelasi vain puolikkaan kauden. Hänestä suunniteltiin Mickaël Landreaun korvaajaksi, mutta menetti lupaavan alun jälkeen paikkansa nuorelle Vincent Briantille. Seura hankki riveihinsä jo kertaalleen uransa päättäneen veteraanimaalivahti Fabien Barthezin ja Stojković lainattiin alankomaalaiseen Vitesseen tammikuussa 2007.

Kesällä 2007 Stojković siirtyi portugalilaiseen Sportingiin, jonka kanssa hän teki viisivuotisen sopimuksen. Loukkaantumisten vuoksi hän menetti paikkansa myös Sportingissa ja tammikuussa 2009 hänet lainattiin kauden loppuun ulottuvalla sopimuksella espanjalaiseen Getafeen.

Lainasopimuksen jälkeen hän palasi Sportingiin, mutta ei onnistunut ottamaan ykkösvahdin paikkaa joukkueessa. Häntä neuvottiinkin vaihtamaan seuraa, jossa peliaikaa ja vastuuta tulisi enemmän jo pelkästään tulevia vuoden 2010 MM-kilpailuja silmällä pitäen. Joulukuussa 2009 hänen ilmoitettiin siirtyvän loppukauden kestävällä lainasopimuksella englantilaiseen Wigan Athleticiin korvaamaan Richard Kingsonia, joka lähti edustamaan omaa maataan vuoden 2010 Afrikan-mestaruuskilpailuihin. Hän pelasi joukkueessa ensimmäisen ottelunsa 23. tammikuuta 2010 FA Cupissa Notts Countya vastaan. Ottelu oli Stojkovićille ensimmäinen sitten Getafe-lainan. 

Stojković kuului Serbia ja Montenegron maajoukkueeseen Saksan MM-kisoissa 2006, jossa hän ei kuitenkaan pelannut otteluakaan. Espanjalaisen Javier Clementen tultua joukkueen valmentajaksi kisojen jälkeen Stojković nousi joukkueen ykkösmaalivahdiksi, ja hän on saanut vastuuta myös Clementen seuraajalta Miroslav Đukićilta. Kesällä 2008 hän otti osaa Pekingin olympialaisiin. Hänet valittiin myös Serbian miehistöön vuoden 2010 MM-kilpailuihin.

## Lähteet
Serbian jalkapallomaajoukkue

**Serbian jalkapallomaajoukkue** edustaa Serbiaa kansainvälisessä jalkapalloilussa. 

FIFA ja UEFA katsovat Serbian virallisesti Jugoslavian sosialistisen liittotasavallan, Jugoslavian liittotasavallan ja Serbia ja Montenegron seuraajajoukkueeksi. Rinnalle perustettiin Montenegron jalkapallomaajoukkue, joka joutui hakemaan Fifan jäsenyyttä uutena jäsenenä.

Jugoslavian liittotasavaltaa edeltänyt Jugoslavian sosialistinen liittotasavalta oli paljon laajempi valtio sisältäen muun muassa toisen merkittävän jalkapallomaan, Kroatian, joten sen jalkapallohistorian yhdistäminen liittotasavaltaan on kyseenalaista. Liittotasavalta perustettiin 1992, mutta maa oli sanktioiden takia poissa kansainvälisestä urheilusta, ja pelasi ensimmäisen maaottelunsa vasta joulukuussa 1994, häviten Brasilialle.

Liittotasavallan perustamisen jälkeen maa on selviytynyt MM-kilpailuihin viidesti, vuosien 1998, 2006, 2010, 2018 ja 2022 kisoihin. EM-kilpailuihin se on selviytynyt kahdesti, vuosina 2000 ja 2024. MM-kisoissa paras saavutus on yltäminen toiselle kierrokselle vuonna 1998, jolloin tappio tuli lopulta Hollannille. EM-kisoissa 2000 maa ylsi alkulohkosta jatkoon, kunnes se hävisi puolivälierissä Hollannille 6-1.

Vuonna 2003 maan nimi muuttui Serbia ja Montenegroksi. Serbian palloilukulttuuri on erittäin vahva, ja se on tuottanut jatkuvasti monia huippuyksilöitä. Joukkue kokonaisuutena ei kuitenkaan ole yltänyt aivan huippumenestykseen.

## Arvokilpailut 1990-luvulta alkaen
:*Aikaisemmista vuosista ks. [[Jugoslavian jalkapallomaajoukkue]]*

### Maailmanmestaruuskilpailut

* 1994 – Kiellettiin osallistumasta (*Jugoslavia*)
* 1998 – Neljännesvälierät (*Jugoslavia*) 
* 2002 – *Ei selviytynyt karsinnoista* (*Jugoslavia*)
* 2006 –  1. kierros (*Serbia ja Montenegro*)
* 2010 –  1. kierros
* 2014 – *Ei selviytynyt karsinnoista*
* 2018 –  1. kierros
* 2022 –  1. kierros
* 2026 – *Ei selviytynyt karsinnoista*

### Euroopan-mestaruuskilpailut

* 1996 – Kiellettiin osallistumasta (*Jugoslavia*)
* 2000 – Puolivälierät (*Jugoslavia*)
* 2004 – *Ei selviytynyt karsinnoista* (*Jugoslavia*, myöh. *Serbia ja Montenegro*)
* 2008 – *Ei selviytynyt karsinnoista*
* 2012 – *Ei selviytynyt karsinnoista*
* 2016 – *Ei selviytynyt karsinnoista*
* 2020 – *Ei selviytynyt karsinnoista*
* 2024 – 1. kierros

## Entiset päävalmentajat

* 1994–1998  Slobodan Santrač
* 1998–1999  Milan Živadinović
* 1999–2000  Vujadin Boškov
* 2000–2001  Ilija Petković
* 2001  Milovan Đorić
* 2001  Vujadin Boškov, Ivan Ćurković, Dejan Savićević
* 2001–2003  Dejan Savićević
* 2003–2006  Ilija Petković
* 2006–2007  Javier Clemente
* 2007–2008  Miroslav Đukić
* 2008–2010  Radomir Antić
* 2010–2011  Vladimir Petrović
* 2012–2013  Siniša Mihajlović
* 2013–2014  Ljubinko Drulović
* 2014  Dick Advocaat
* 2014–2016  Radovan Ćurčić
* 2016–2017  Slavoljub Muslin
* 2017–2019  Mladen Krstajić
* 2019–2020  Ljubiša Tumbaković
* 2021–2025  Dragan Stojković

## Lähteet

## Aiheesta muualla

* Serbian jalkapallomaajoukkue
Zoolandia

**Zoolandia** on erityisesti lapsiperheille tarkoitettu eläintarha, vesipuisto ja huvipuisto Liedossa, Turun kupeessa valtatie 9:n varrella. Se avattiin vuonna 1984. Zoolandia sijaitsee Liedon asemanseudun taajamassa.

Vuonna 1995 Zoolandiaa ylläpitänyt Zoolandia Oy ajautui konkurssiin ja eläinpuisto vaihtoi omistajaa.

## Eläimet
Eläinlajien määrä Zoolandiassa vaihtelee vuodenaikojen mukaan. Suurin osa lajeista on kotieläimiä, kuten vuohia, kaneja ja kanoja.  Vuonna 2006 sinne muuttivat alpakat ja davidinhirvet, joista jälkimmäinen on päässyt myös karkaamaan tarhastaan. 

Aikaisemman omistajan aikana eläinlajeja on ollut enemmän ja ne ovat olleet eksoottisempia: Zoolandiassa on asunut jopa kaksi norsua, joista viimeiseksi jäi vuoteen 2005 saakka siellä asunut Vanni. Muita eläimiä ovat vuosien varrella olleet muassa kamelit, seeprat, peurat, papukaijat, kengurut, emut, pöllöt, flamingot ja erilaiset matelijat.  Matelijoista tunnetuimpia oli Hannibal-niminen alligaattori ja krokotiilit.

## Huvipuisto
Huvipuistolaitteita ovat muun muassa lentokoneet, leppäkerttukaruselli ja juna. Lisäksi Zoolandiasta löytyy esimerkiksi mönkijöitä, vesikupoli, pomppulinna sekä liukumäkiä. Vuonna 2006 puistoon tuli uusi benjitrampoliini.

Zoolandiassa on toimintahalli, jossa on muun muassa labyrintti, liukumäkiä, Sega- ja PlayStation-pelikonsoleita ja muita aktiviteetteja. Alueella on myös mahdollisuus asuntovaunumajoitukseen.

## Lähteet

## Aiheesta muualla

* Edeltäjäyhtiön Zoolandia Oy:n esitys Pörssitiedon netissä
Charley Horse

**Charley Horse** on Throw Rag -yhtyeen laulajan uusi yhtye.

## Jäsenet

* Sean "Zezo" Wheeler - laulu
* Chopper Franklin - kitara
* Pitstop Tragedy - kitara
* Corey Parks - basso
* Dino Fury - rummut

## Diskografia

* Unholy Roller - 2005

## Aiheesta muualla
* Charley Horsen viralliset sivut  
*
Dame (yhtye)

**Dame** oli Tiktakin kitaristina tunnetuksi tulleen Empun (oik. Emilia Suhonen) soolohanke. Emppu soitti yhtyeen albumilla kaikkia muita soittimia paitsi rumpuja. Yhtyeen materiaali oli Empun säveltämää ja sanoittamaa. Yhtyeen muut jäsenet toimivat ensimmäisen levyn yhteydessä lähinnä keikkamuusikoina. Dame perustettiin vuoden 2006 alussa ja lopetti toimintansa jo samana vuonna.

Musiikkia Dame-yhtyeen albumilta *[[So Was It Worth Dying For]]* (2006) saattoi kuulla Sub-kanavan palo- ja pelastusasemien arkea kuvaavan dokumentaarisen *[[Pelastajat]]*-TV-sarjan ensimmäisellä kaudella ja Damen kappale "Scream" soi sarjan tunnusmusiikkina myös muilla kausilla (13. tammikuuta 2007 – 21. elokuuta 2013).

## Kokoonpano
;Albumilla
* Emppu – kitara, basso, laulu
* Lari Takala – rummut

;Livekokoonpano
* Emppu – laulu, kitara (soitti yhtyeen esikoisalbumilla myös bassoa sekä syntetisaattoria)
* Masi Hukari – kitara
* Antti Härmä – basso
* Heikki Malmberg – rummut

## Julkaisut

Numero julkaisun perässä merkitsee korkeinta sijoitusta Suomen albumi- tai singlelistalla.

### Albumit
* *[[So Was It Worth Dying For]]* (14. kesäkuuta 2006) **12.**

### Singlet
* *Pony* (25. toukokuuta 2006) **4.**
* *Scream* (promo)
* *Save Me*

### Musiikkivideot
* "Pony" (2006, ohjaus Antti Lahtinen)

## Katso myös
* Tiktak
* Alavala

## Lähteet

## Aiheesta muualla
*
Léo

**Léo** on kaupunki Burkina Fasossa Sissilin provinssissa Centre-Ouestin alueella. Se on Sissilin pääkaupunki. Léon suurin kansanryhmä on gurunsit. 

Vuonna 2006 kaupungissa oli vajaat 27&nbsp;000 asukasta.

## Lähteet
Edward Johnston

**Edward Johnston** (11. helmikuuta 1872 San José, Uruguay – 26. marraskuuta 1944 Ditchling, Sussex, Englanti) oli kirjoitusmerkkien kehittäjä ja kalligrafi. Hän toimi opettajana Royal College of Artissa. Hän on laatinut oppikirjoja kauno- ja koristekirjoituksesta. Hän on kehittänyt myös Johnston-kirjasintyypin, joka on käytössä Lontoon metrossa.

## Lähteet

## Aiheesta muualla
*
Euronext

**Euronext N.V.** on useaa eurooppalaista pörssiä operoiva listattu pörssiyhtiö, joka on rekisteröity Hollannissa.

Euronext operoi Amsterdamin, Brysselin, Pariisin, Lissabonin, Oslon ja Italian pörssejä sekä Lontoon LIFFE-johdannaispörssiä. Yhtiö tarjoaa myös arvopaperikaupan selvityspalveluita ja tietopalveluita.

Pörssilistan yritykset jaetaan A-listan (markkina-arvo yli 1 mrd. EUR), B-listan (markkina-arvo 150–1&nbsp;000 milj. EUR) ja C-listan (markkina-arvo alle 150 milj. EUR) yrityksiin.

Tammikuussa 2016 Euronext -pörssin yhtiöiden markkina-arvo oli 3&nbsp;191 mrd. USD.


Effbeurs1.jpg|Euronext: Amsterdamin pörssi.
Bruxelles Bourse.jpg|Euronext: Brysselin pörssi.
Palais Brongniart PARIS.JPG|Euronext: Pariisin pörssi.


## Historiaa
Euronext syntyi vuonna 2000 Amsterdamin pörssin, Brysselin pörssin ja Pariisin pörssin  yhdistyessä. Vuonna 2001 Euronext hankki Lontoossa toimivan johdannaispörssin (LIFFE) osakekannan. Vuonna 2002 yhtiöön sulautui Lissabonin pörssi.

Toukokuussa 2006 sekä Frankfurtin pörssiä operoiva Deutsche Börse että New Yorkin pörssiä operoiva NYSE Group tarjoutuivat ostamaan koko Euronextin osakekannan. Deutsche Börse luopui sittemmin tarjouskilpailusta ja Euronextin osakkeenomistajat hyväksyivät yhdistymisen NYSEn kanssa joulukuussa 2006.

Vuonna 2014 Euronext irtaantui kesällä 2014 järjestetyn 1,2 miljardin dollarin osakeannin avulla tuolloin Intercontinental Exchange, Inc. -yhtiön (ICE) hallitsemasta NYSE-Euronext -pörssiryppäästä.

Vuonna 2019 Euronext osti Oslon pörssin.

## Katso myös
* Luettelo Amsterdamin pörssissä noteeratuista yhtiöistä
* Luettelo Brysselin pörssissä noteeratuista yhtiöistä
* Luettelo Dublinin pörssissä noteeratuista yhtiöistä

## Lähteet

## Aiheesta muualla
Belgianjättikani

**Belgianjättikani** eli **belgianjätti** on maailman suurin kanirotu. Ne painavat tavallisesti 7–9 kilogrammaa, mutta yli kymmenkiloiset kanit eivät ole harvinaisia. 

Belgianjätin historia ei ole tarkasti tiedossa, mutta sen oletetaan polveutuvan 1700-luvulla Argentiinasta Eurooppaan tuoduista patagonialaisista kaneista. Rotu on jalostettu nimensä mukaisesti Belgiassa ja on ollut tunnettu vuodesta 1825. Belgianjätti on edelleen yksi merkittävimmistä lihantuotantoon käytettävistä roduista. 

Belgianjättejä kutsutaan joskus lempeiksi jättiläisiksi niiden ystävällisen ja rauhallisen luonteen vuoksi. Toisaalta innostuessaan ne ovat hyvin energisiä, ja ne ovat melko voimakkaita. Ärsytettyinä kanit kuitenkin puolustautuvat., ja varsinkin naaraspuoliset belgianjätit voivat olla hyvinkin aggressiivisia. Belgianjättejä pidetään suuren kokonsa vuoksi tavallisimmin ulko- tai tallikaneina. Ne sietävät hyvin kylmää, joten niitä voi pitää ulkona. Ne tarvitsevat paljon liikkumatilaa ja ravintoa.

## Lähteet

## Aiheesta muualla
Hyundai Motor Company

**Hyundai Motor Company** (, hanja ; , ) on eteläkorealainen autonvalmistaja. Se valmistaa ja markkinoi autoja **Hyundai**-merkillä ja omistaa lisäksi autovalmistaja Kian sekä luksusautovalmistaja Genesiksen.

Hyundai Motor Company perustettiin vuonna 1967. Hyundai-merkkisiä autoja valmistetaan Korean tasavallassa, Intiassa, Turkissa, Kiinassa sekä yhdeksässä muussa maassa. Ulsanin tehdas Koreassa on maailman suurin yksittäinen autotehdas, jonka vuosittainen kapasiteetti on 1,5 miljoonaa autoa. Vuonna 2005 valmistui tehdas Yhdysvaltojen Alabamaan ja vuonna 2008 avattiin ensimmäinen tehdas Euroopassa, Tšekin tasavallassa. Myös tuotekehitys on hajautettu ympäri maailmaa eri markkinoiden erityistarpeiden huomioimiseksi. Tuotekehityskeskuksia on Frankfurtissa, Detroitissa, Los Angelesissa, Tokiossa ja Koreassa. Hyundai-autoja myydään 193 maassa.

Hyundai tuli Suomessa myyntiin ensimmäisenä eteläkorealaisena automerkkinä loppuvuonna 1990, ja ensimmäisen vuoden aikana sen eri malleja myytiin yhteensä 320 kappaletta. Merkin tuonti Suomeen katkesi vuonna 1996 ensimmäisen maahantuojan lopetettua toimintansa. Uudelleen maahantuonnin aloitti Hyundai Motors Finland Oy 2000-luvun alussa. Vuonna 2006 Suomessa ensirekisteröitiin yhteensä 2&nbsp;917 Hyundai-autoa, joista noin kolmasosa (1&nbsp;060 kappaletta) yritysten ja yhteisöjen käyttöön. Automerkkikohtaisessa myyntitilastossa Hyundai oli 17. sijalla, ja sen osuus Suomen henkilöautomarkkinoista oli kaksi prosenttia.

## Suomessa myynnissä olevat automallit

* Hyundai i10
* Hyundai i20
* Hyundai i30
* Hyundai i40
* Hyundai ix35
* Hyundai ix55
* Hyundai Ioniq
* Hyundai Ioniq 5
* Hyundai Ioniq 6
* Hyundai Ioniq 9
* Hyundai Kona
* Hyundai Tucson
* Hyundai Santa Fe

## Muita malleja

* Hyundai Eon
* Hyundai Xcent
* Hyundai HB20
* Hyundai ix20
* Hyundai Matrix
* Hyundai Atos
* Hyundai Accent
* Hyundai Accent 5DR
* Hyundai Coupé
* Hyundai Veloster
* Hyundai Elantra
* Hyundai Elantra Coupe
* Hyundai Sonata
* Hyundai Azera
* Hyundai Genesis Coupe
* Hyundai Genesis Sedan
* Hyundai Equus

## Katso myös
* Hyundai Motor India

## Lähteet

## Aiheesta muualla

* Hyundai Suomi
* Hyundai Motor Company
John Blow

**John Blow** (kastettu 23. helmikuuta 1649 – 1. lokakuuta 1708) oli englantilainen barokkisäveltäjä. Hänen tunnetuimpia teoksiaan on juhlallinen Jaakko II:n kruunajaisia varten sävelletty teos *God spake sometime in visions*.
Anja Hatakka

**Anja Hatakka** (oik. **Anja Inkeri Geissbühler**, o.s. Hatakka, s. 21. helmikuuta 1938 Metsäpirtti, Viipurin lääni) on suomalainen näyttelijä ja missi.

## Varhainen elämä

Anja Inkeri Hatakka syntyi Viipurin lääniin kuuluvassa Metsäpirtin kunnassa sijaitsevaan Hatakkalan kylään perheen nuorimmaiseksi tyttäreksi. Hänen vanhempansa olivat Aapro Hatakka (1894–1946) ja Susanna Läärä (1900–1973).

## Ura

Anja Hatakka oli kesätöissä vedenneitona Linnanmäellä 1955, kun elokuvaohjaaja Armand Lohikoski löysi hänet sieltä elokuviin. Loppukesästä 1955 alkoivat *[[Pekka ja Pätkä salapoliiseina]]* -elokuvan kuvaukset Saimaalla, ja Hatakalla oli yksi päärooleista. Elokuva sai ensi-iltansa vasta kahden vuoden kuluttua, kun *[[Tuntematon sotilas (vuoden 1955 elokuva)|Tuntematon sotilas]]* sekoitti Suomen Filmiteollisuuden julkaisuaikatauluja. Aikalaiskriitikot haukkuivat tämänkin *Puupää*-elokuvan, mutta yleisöä katsomoissa riitti. Isoja elokuvarooleja ei tämän jälkeen tullut pariin vuoteen, mutta pienissä osissa Hatakka vilahti elokuvissa *[[1918 – mies ja hänen omatuntonsa]]* ja *[[Vihdoinkin hääyö]]*, jotka molemmat tulivat ensi-iltaan 1957.

Hatakka ilmoitettiin 1958 Miss Suomi -kilpailuun, ja 2.&nbsp;helmikuuta Helsingin Messuhallissa järjestetyissä kilpailuissa hän tuli toiseksi perintöprinsessaksi. Pirkko Mannola voitti kilpailun. Yleisö äänesti Hatakan suosikikseen, ja hän sai harteilleen Ihannetytön nauhan. Vuosi jatkui tiiviinä edustustyönä mannekiininäytöksissä ja muissa tapahtumissa. Alkusyksystä oli taas elokuvatöitä Toivo Särkän ohjaamassa rikoselokuvassa *[[Kovaa peliä Pohjolassa]]*, jonka pääosissa näyttelivät Tauno Palo, Hannes Häyrinen ja Teija Sopanen. Elokuvan ensi-ilta oli alkuvuodesta 1959, ja se oli kohtalainen yleisömenestys.

Kesällä 1959 Hatakka esiintyi pienessä roolissa Aarne Tarkaksen komediassa *Vatsa sisään, rinta ulos*, joka oli vuoden katsotuin suomalainen elokuva. Tätä seurasi päärooli *[[Pekka ja Pätkä mestarimaalareina]]* -elokuvassa, joka sai ensi-iltansa syksyllä 1959, mutta jäi Lohikosken viimeiseksi ohjaamaksi *Puupää*-elokuvaksi. Saman vuoden aikana Hatakka esiintyi vielä pienissä rooleissa elokuvissa *Lasisydän* ja *Kohtalo tekee siirron*.

Tarkas ohjasi 1960 viimeiseksi jääneen *Puupää*-elokuvan *[[Pekka ja Pätkä neekereinä]]*, jossa Hatakka oli vielä suurehkossa sivuosassa. Tämän jälkeen seurasi vielä pienet roolit elokuvissa *Myöhästynyt hääyö* ja *Minkkiturkki*. Mentyään naimisiin Agfa-Gevaertin toimitusjohtajan kanssa Hatakka otti uudeksi sukunimekseen Geissbühler, muutti Sveitsiin ja katosi julkisuudesta.

## Myöhempi elämä

Hatakka palasi takaisin Suomeen ja asuu palvelutalossa Espoon Kauklahdessa. Hatakka on nykyään viimeinen elossa oleva alkuperäisen Tuntematon Sotilas -elokuvan entisistä näyttelijöistä

## Filmografia



## Lähteet

* 
* 
* 

### Viitteet
Rakastuin mä looseriin

**Rakastuin mä looseriin** on kolmas single Nylon Beatin debyyttialbumilta *[[Nylon Beat (albumi)|Nylon Beat]]*. Se sai Emma-ehdokkuuden vuoden 1996 parhaana kappaleena. Kappaleen Nylon Beatille on sanoittanut Aappo I. Piippo, säveltäjä ja sovittaja Risto Asikainen. *Nylon Beat* -albumin lisäksi kappale sisältyi Nylon Beatin kokoelmille *[[Comeback – Neljäkymmentä hittiä]]* ja *[[Maailman pisin luokkaretki]]*. Kappale on levytetty myös englanniksi Nylon Beatin albumeille *[[Nylon Moon]]* ja *[[Last in Line (albumi)|Last in Line]]* nimellä ”Like a Fool”.

”Like a Fool” julkaistiin singlenä Suomen lisäksi myös Ruotsissa ja Japanissa. ”Like a Foolista” kuvattiin kaksi videota.

”Rakastuin mä looseriin” on tunnusmusiikkina vuonna 2005 Yle TV2:lla esitetyssä nuortensarjassa *[[Rakastuin mä luuseriin]]*.

Paula Koivuniemi on levyttänyt laulusta balladiversion albumilleen *[[Yöperhonen (albumi)|Yöperhonen]]* vuonna 2006. Myös Cheek on levyttänyt kappaleen *[[Vain elämää jatkuu]]* -kokoelmalle.

## Kappaleet
# Rakastuin mä looseriin – 3.45
# Rakastuin mä looseriin (Nylon Speed Looser-Mix) – 5.15
# Rakastuin mä looseriin (Psyke Love Looser-Mix) – 3.47

## Kappaleen levytykset Suomen ulkopuolella

Virolainen yhtye Best B4 teki vuonna 1996 kappaleesta ensimmäisenä coverversion. Viroksi kappaleen nimi on ”Ma armastan luuserit”. Toinen virolainen yhtye, Mad-Masterz, teki vuonna 2006 samasta kappaleesta toisen coverin. Kolmas virolainen artisti, Smilers, teki vuonna 2014 kolmannen coverin.

Eteläkorealainen tyttöbändi S.E.S. teki vuonna 1998 kappaleesta myös coverin. Kappaleen nimi S.E.S.:n esittämänä oli ”Dreams Come True”. Tämän lisäksi myös toinen eteläkorealainen tyttöbändi SNSD (englanniksi *Girls’ Generation*) teki samannimisen coverin. Vuonna 2021 eteläkorealainen tyttöbändi Aespa julkaisi kappaleesta myös coverin.

## Lähteet
Refused

**Refused** on vuonna 1992 perustettu hardcore punk -yhtye Uumajasta, Ruotsista. 

Yhtye hajosi kesken Yhdysvaltain kiertuetta vuonna 1998. He jättivät jäähyväiskirjeen medialle ja faneille otsikolla "Refused Are Fucking Dead". 

Yhtye teki comebackin vuonna 2012.

## Jäsenet

### Viimeinen kokoonpano
* Dennis Lyxzén – laulu
* David Sandström – rummut
* Kristofer Steen – kitara
* Jon Brännström – kitara

### Entiset jäsenet
* Jonas Lidgren – basso (1992, soitti ensimmäisellä demolla)
* Magnus Björklund – basso (1992–1995)
* Pär Hansson – kitara (1992–1994)
* Henrik Jansson – kitara (1992–?)
* Magnus Höggren – basso (1996–1997)
* Ulf Nyberg – basso (1998)

Nykyisin vokalisti Lyxzén laulaa yhtyeissä The (International) Noise Conspiracy, 93 Million Miles ja AC4. Hän aloitti myös sooloprojektin nimeltä The Lost Patrol, jossa hän laulaa ja soittaa kitaraa. Nykyisin siinä soittaa myös muun muassa Refusedista tuttu rumpali Sandström. Vuoteen 2011 saakka Sandström oli yhtyeessä AC4.

## Diskografia
### EP:t
* *First Demo: Refused* – kasetti (1992, Umeå Hardcore Records)
* *Second Demo: Operation Headfirst* – kasetti (1992, Umeå Hardcore Records)
* *This Is The New Deal* – MCD (1993, Burning Heart Records)
* *Pump The Brakes* – CDS (1994, Startrec / We Bite Records)
* *Everlasting* – MCD (1995, Startrec / Equal Vision Records)
* *Refused Loves Randy* – CDS (1995, Startrec)
* *Rather Be Dead E.P.* – CDS (1996, Startracks)
* *The New Noise Theology E.P.* – CDS (1998, Burning Heart Records / Honeybear Records / Epitaph Records)
* *Three Songs From The Shape Of Punk To Come* (1998)
* *New Noise* (2010)
* *Servants of Death* (2018)

### Albumit
* *This Just Might Be... The Truth* – CD/LP/kasetti (1994, Startrec / We Bite Records / Burning Heart)
* *Songs to Fan the Flames of Discontent* – CD/LP/kasetti (1996, Startrec / Victory Records / Burning Heart Records / Epitaph Records)
* *The E.P. Compilation* – kokoelma CD (1997, Burning Heart Records / Startracks / Epitaph Records)
* *The Demo Compilation* – kokoelma CD (1997, Burning Heart Records / Startracks)
* *The Shape Of Punk To Come* – CD/LP/DVD Audio (1998, Burning Heart Records / Epitaph Records)
* *Freedom* (2015)
* *War Music* (2019)

### DVD:t
* *Refused Are Fucking Dead* (2006)

## Lähteet

## Aiheesta muualla

* Yhtyeen viralliset kotisivut
Tka6

**Tka6** on VR:n käyttämä ratatyökoneiden kalustosarjatunnus. Tka6-sarjan ratakuorma-autot on valmistanut Saalasti Oy Kirkkonummella. Alustoina on käytetty Pasilan konepajan valmistamia, käytöstä poistettuja Hk-sarjan avotavaravaunuja. Tka6-sarjan ratakuorma-autot on tarkoitettu radan kunnossapitotöihin sekä keveiden työjunien vetoon. Sarja on poistumassa aktiivikäytöstä Tka7- ja Tka8-sarjan ratakuorma-autojen syrjäytettyä sen. Osa käytöstä poistetuista Tka6-sarjan ratakuorma-autoista on myyty Viroon. Suomessa niitä on käytössä VR:n lisäksi muun muassa Helsingin metroliikennettä varten HKL-metroliikenteellä ja Pohjankurussa sijaitsevalla teollisuuslaitoksella.

## Tekniset tiedot
:**Numerointi**: 138&ndash;167
:**Lukumäärä**: 29
:**Valmistettu**: 1972–1973
:**Akselijärjestys**: A1 (kaksi akselia, joista vain etumainen vetää)
:**Akselipaino**: 10,52&nbsp;t
:**Moottori**: Scania D 11 R41
:**Teho**: 130&nbsp;kW
:**Voimansiirto** (mekaaninen): 4-vaihteinen
:**Pituus**: 10&nbsp;000&nbsp;mm
:**Pyörästön pituus**: 6&nbsp;300&nbsp;mm
:**Pyörän halkaisija**: 960&nbsp;mm
:**Paino työkunnossa**: 17,0&nbsp;t
:**Suurin nopeus**: 60&nbsp;km/h
Bridgestone

**Bridgestone Corporation** () on japanilainen rengasvalmistaja. Bridgestonen nimi tulee yhtiön perustajan Shōjirō Ishibashin sukunimen englanninkielisestä käännöksestä. Bridgestone tarkoittaa suomen kielelle käännettynä kivisiltaa tai suorana käännöksenä siltakiveä.

Bridgestone myy talvirenkaitaan nimellä *Bridgestone Noranza* ja kitkarenkaita nimellä *Bridgestone Blizzak*. Bridgestone on maailman suurin rengasvalmistaja, joka valmistaa myös golftuotteita. Bridgestone Golfin B 330 -pallot kuuluvat PGA Tourin suosituimpiin palloihin yhdessä Titleistin ProV1 -sarjan kanssa.

Bridgestone valmisti muiden renkaiden ohella kaikille F1-talleille Potenza-malliset renkaat ja kaudesta  alkaen se toimitti kaikkien tallien renkaat. Formula 1:n ja Bridgestonen yhteistyö päättyi vuonna 2010.

## Lähteet

## Aiheesta muualla
Thomas Häßler

**Thomas ”Icke” Häßler** (s. 30. toukokuuta 1966 Länsi-Berliini) on saksalainen entinen jalkapalloilija, pelipaikaltaan keskikenttäpelaaja. Hän voitti Saksan maajoukkueessa MM-kultaa vuoden 1990 MM-kisoissa ja EM-kultaa vuoden 1996 EM-kisoissa.

Seuratasolla Häßler on pelannut FC Kölnissä vuosina 1984–1990, Juventuksessa kauden 1990–1991, AS Romassa vuodet 1991–1994, Karlsruher SC:ssä vuodet 1994–1998, Borussia Dortmundissa kauden 1998–1999, 1860 Münchenissä kaudet 1999–2003, sekä SV Salzburgissa kauden 2003–2004.

Häßler edusti Saksaa maajoukkueessa 101 kertaa ja teki maaotteluissa 11 maalia. Kahden voittoturnauksen lisäksi, hän on pelannut vuosien 1994 ja 1998 MM-kisoissa sekä vuosien 1992 ja 2000 EM-kisoissa. Hän voitti pronssimitalin Soulin olympialaisissa 1988.

## Lähteet
Power Play – Kylmää peliä

**Power Play – Kylmää peliä** on yhdysvaltalainen toimintaelokuva vuodelta 2002. Pääosissa ovat Dylan Walsh, Alison Eastwood, Tobin Bell, Brixton Karnes, Julia Davis, Mauricio Guerios, Jaimz Woolvett. 

## Juoni
 
Elokuva kertoo losangelesilaisesta toimittajasta, Matt Nashista, joka on saanut tehtäväkseen selvittää, mitä kadonneille ympäristöaktivisteille on tapahtunut. Johtolangat johtavat voimalaitokseen, joka kokeilee maan sisältä johdetun fuusioenergian käyttöä. Kaupunki kokee samanaikaisesti lukuisia maanjäristyksiä. Pikkuhiljaa Matt saa selville Gabriella-nimisen tutkijan avulla, että energiakokeiden ja maanjäristysten välillä on yhteys. Voimalaitoksella on aikeena tehdä täysimittainen koe, jolloin koe aikaansaisi suuren maanjäristyksen, joka hävittäisi miljoonia ihmisiä.

## Aiheesta muualla
* 
*
Teflon love

**Teflon love** on toinen single Nylon Beatin debyyttialbumilta *[[Nylon Beat (albumi)|Nylon Beat]]*. Kappaleen Nylon Beatille ovat tehneet Risto Asikainen ja Ilkka Vainio. *Teflon Love* -kappaleesta on tehty myös video, joka on Nylon Beatin ensimmäinen musiikkivideo. Se on kuvattu Yhtenäiskoulussa, Helsingin Käpylässä.

*Nylon Beat* -albumin lisäksi kappale sisältyy Nylon Beatin kokoelmille *[[Comeback – Neljäkymmentä suosikkia]]* ja *[[Maailman pisin luokkaretki]]* sekä englanniksi (nimellä "Eternal Love") Nylon Beatin albumeille *[[Nylon Moon]]* ja *[[Last in Line (albumi)|Last in Line]]*.

Korealainen tyttöyhtye S.E.S. teki vuonna 1998 *Eternal Lovesta* cover-version. Vuonna 2012 Vain elämää -televisiosarjan ensimmäisellä tuotantokaudella Jari Sillanpää teki oman versionsa suomenkielisestä kappaleesta.

## Kappaleet
# Teflon Love (Radio Edit) – 3:49 	
# Teflon Love (137 Denier Mix) – 5:32 	
# Teflon Love (68 BPM Slow Motion Mix) – 3:56
Charlie Higson

**Charlie Higson** (s. 3. heinäkuuta 1958 Frome, Somerset) on englantilainen näyttelijä, koomikko, käsikirjoittaja ja kirjailija.

Valmistuttuaan East Anglian yliopistosta Higson toimi ennen näyttelijänuraansa 1980-luvulla jonkin aikaa muusikkona *The Higsons* -nimisessä yhtyeessä. Suuren yleisön tietoisuuteen hän tuli BBC:n *[[Ruuvit löysällä (televisiosarja)|Ruuvit löysällä]]* -sketsisarjan myötä. Hän toimi sarjan käsikirjoittajana ja esitti siinä lukuisia mieleenpainuvia hahmoja. Niistä ”pisnesmies Tonilla” oli kahden tuotantokauden ajan omaa nimeään kantanut sarja, jota Higson käsikirjoitti. Hän on näytellyt myös televisiosarjassa *[[Randall and Hopkirk]]*, jota hän on ohjannut ja käsikirjoittanut.

Vuonna 2004 Higson ryhtyi kirjoittamaan James Bond -romaaneja, jotka keskittyvät päähenkilön kouluvuosiin Etonissa. Ensimmäinen kirja, *SilverFin* , ilmestyi Britanniassa maaliskuussa 2005 (ilmestynyt suomeksi Kustannusosakeyhtiö Otavan kustantamana nimellä *Hopeaevä* kesällä 2006) ja toinen kirja, *Blood Fever*, vuoden 2006 tammikuussa (suomeksi nimellä *Verikuume* vuoden 2007 alussa). Kolmannen kirjan nimi on *Korota tai kuole*. Hänen neljäs kirjansa on nimeltään *Hurricane Gold* ja ilmestyi vuonna 2008. Hänen aikomuksensa on kirjoittaa vielä ainakin kaksi nuoresta Bondista kertovaa kirjaa.

## Suomennettuja teoksia
* 
* *Verikuume: Vaara virtaa suonissasi.* (*Blood Fever*, 2006). Suomentanut Jukka Nyman. Sarja: Young Bond. Otava, 2007. 
* *Korota tai kuole: Se ei pelaa, joka pelkää.* (*Double or Die*, 2007). Suomentanut Jukka Nyman. Sarja: Young Bond. Otava, 2008. 

## Aiheesta muualla
* Higsonin esittely BBC:n sivuilla
* Toinen Higsonin esittely BBC:n sivuilla
* Elina Koivisto: Agentin oppivuodet . Keskipohjanmaa.
*
Punainen sade

**Punainen sade** oli sääilmiö, joka havaittiin useita kertoja 25. heinäkuuta – 23. syyskuuta välisenä aikana vuonna 2001 Keralan osavaltiossa Intiassa. Voimakkaiden sateiden aikana vesi oli toisinaan selvästi punaista, tahrasi vaatteet ja näytti vereltä.

Punaista vettä satoi kerralla vain muutamien neliökilometrien laajuiselle alueelle, ja sade kesti yleensä alle 20 minuuttia.

Värillisiä sateita on ollut ennenkin. Ne johtuvat yleensä autiomaan hiekkapölystä. Saharan pöly on saanut aikaan värillistä sadetta jopa Englannissa asti. Keralan punaisesta vedestä ei kuitenkaan löydetty hiekkapölyä. Analysoitaessa punaista vettä havaittiin, että punainen väri johtuu vedessä olevista hiukkasista, jotka muistuttavat solua. Vuonna 2013 tiedemiehet löysivät soluista Trentepohlia annulata -nimisen levän DNA:ta. Sen arveltiin tulleen pilvien mukana Itävallasta.

Joidenkin tutkijoiden mukaan solua muistuttavat olivat maan ulkopuolisia eliöitä. Tämän teorian mukaan ne olivat peräisin ilmakehässä tuhoutuneesta meteorista. Tiedetään, että ensimmäisen punaisen sateen aikoihin putosi ilmakehään meteori. Paikalliset kuulivat voimakkaan ukkosen jyrähdyksen ja näkivät välähdyksen juuri ennen ensimmäistä punaista sadetta. Samalla puiden kerrotaan pudottaneen lehtiään, jotka olivat harmaita ja ”palaneita”. Punaisesta vedestä ei kuitenkaan löytynyt pölyä, jollaista olisi voinut odottaa, jos sen olisi aiheuttanut ilmakehässä hajonnut meteori.

Toisten mukaan kyseessä oli jonkinlainen siitepöly tai levä. Levän tiedetään toisinaan aiheuttaneen jokien veden muuttumisen punaiseksi. Myrskyt ovat joskus nostaneet ilmaan jopa joukoittain sammakoita ja kaloja, jotka ovat sitten sataneet toisaalla alas.

## Lähteet

## Aiheesta muualla
*
Ammattikasvatusfilosofia

**Ammattikasvatusfilosofia** on ammattikasvatuksen osa-alue, joka tutkii ja tarkastelee ammattikasvatukseen liittyviä filosofisia kysymyksiä. Ammattikasvatus tieteenä on määritelty kasvatustieteen yhdeksi osa-alueeksi. Siten ammattikasvatusfilosofia liittyy myös yleiseen kasvatusfilosofiaan. 

Ammattikasvatusfilosofia jaetaan ammattikasvatuksen tieteenfilosofiaan ja ammattikasvatuksen filosofiaan. Näistä edellinen tutkii ammattikasvatusta tieteenä ja siihen liittyviä tieteenfilosofisia ongelmia. Jälkimmäiseen kuuluvat ammattikasvatukseen liittyvät filosofiset ongelmat, jotka voidaan jaotella esimerkiksi yleisen filosofian perusteella ontologisiin, tieto-opillisiin, eettisiin ja esteettisiin kysymyksiin.

Ammattikasvatus tieteenä ja yliopistollisena oppiaineena on nuorta. Sen myötä myös ammattikasvatusfilosofian tutkimus on ollut vähäistä. Suomen kielellä yleisesityksen aiheesta ovat kirjoittaneet Markku Tuominen ja Jari Wihersaari, *Ammattikasvatusfilosofia* (2006, OKKA-säätiö).

## Lähteet

## Aiheesta muualla
* https://sites.google.com/site/ammattikasvatus/
Norsulinnut

**Norsulinnut**, vanhoilta nimiltään **elefanttilinnut**, **madagaskarinstrutsit** tai **jättiläisstrutsit**, (Aepyornithidae) on sukupuuttoon kuollut heimo lentokyvyttömiä lintulajeja. Heimoon kuuluu kolme sukua ja neljä lajia. Ne asuttivat Madagaskarin saarta ennen katoamistaan 1650-luvulla.

Malagassin kielellä linnun nimi on *Vorompatra*, joka tarkoittaa suolintua. On esitetty, että rok-linnun legenda olisi syntynyt norsulinnusta.

Eräs norsulintulaji, *[[Vorombe titan]]*, oli suurin tunnettu koskaan elänyt lintulaji. Se saattoi kasvaa kolme metriä korkeaksi ja jopa 800 kilogramman painoiseksi.

Norsulintujen luita ja munia on löydetty melko paljon. Muna voi olla ympärysmitaltaan yli metrin, pituudeltaan yli 30 senttimetriä ja tilavuudeltaan 160 kananmunan, eli noin kahdeksan litran, suuruinen. Suurimmat tunnetut munat muni isonorsulintu, jonka muna oli noin 34&nbsp;cm pitkä ja saattoi painaa 12&nbsp;kg. Madagaskarin asukkaat käyttivät tyhjiä munia astioina.

Washingtonissa sijaitsevalla National Geographic Societylla on hallussaan norsulinnun muna, joka löydettiin vuonna 1967. Näyte on ehjä ja sen sisällä on syntymättömän alkion luuranko. Näytteiden perusteella tiedetään, että norsulinnut olivat kasvinsyöjiä. Elinympäristönään ne suosivat rantakosteikkoja ja soistuneita rantametsiä, joissa kasvillisuus oli runsasta silloinkin, kun saaren itäosia vaivasi kuivuus.

Norsulinnut olivat Madagaskarilla varsin yleisiä vielä sen jälkeen, kun saari oli asutettu pysyvästi noin 2&nbsp;000 vuotta sitten. Ne kuitenkin katosivat melko nopeasti 1650-luvulle tultaessa. Yleisenä mielipiteenä on, että norsulintujen sukupuutto on ihmisen aiheuttama, mutta vuonna 2000 julkaistu brittitutkimus antaa toisen näkökulman. Arkeologit Sheffieldin ja Royal Hollowayn yliopistoista tutkivat ihmisten suhdetta norsulintuun sen kotisaarella Madagaskarilla. Tutkimusten tulokset eivät antaneet minkäänlaisia todisteita siitä, että linnut olisi metsästetty sukupuuttoon. Tutkijat uskovat myös, että linnun surmaaminen olisi ollut tabu, sillä mitään todisteita ei löytynyt siitä, että norsulintuja olisi tapettu ravinnoksi. Todennäköisesti sukupuuttoa edisti useiden tekijöiden yhteisvaikutus. Asutuksen levitessä rannikkoa pitkin linnut menettivät pesimäpaikkoja, ilmastonmuutos taas aiheutti kosteikkojen vähenemistä. Osassa subfossiileista nähdään kuitenkin lihanleikkuun jälkiä.

H. G. Wells kirjoitti norsulinnusta kertovan novellin *Æpyornis-saari* (*Aepyornis Island*, 1894).

Niin sanotussa linnunmunajutussa vuonna 2011 närpiöläiseltä mieheltä takavarikoitiin 10&nbsp;000 linnunmunan ja 300 täytetyn linnun lisäksi norsulinnun muna Madagaskarilta.

## Suvut ja lajit
Norsulintuja on aiemmin katsottu olleen 7–15 lajia kahdessa suvussa, mutta vuonna 2018 julkaistun perusteellisen tutkimuksen mukaan lajeja oli neljä ja sukuja kolme:

* *[[Aepyornis]]*
** Isonorsulintu (*Aepyornis maximus*)
** *[[Aepyornis hildebrandti]]*
* *[[Mullerornis]]*
** *[[Mullerornis modestus]]*
* *[[Vorombe]]*
** *[[Vorombe titan]]*

## Lähteet
* 
* 

### Viitteet
TCB

**TCB** voi tarkoittaa seuraavia:
* TCB, *Trusted Computing Base*, luotettava tietojenkäsittely
* TCB, triklooribentseeni, kemiallisten yhdisteiden ryhmä
Kalasääski ja lohi

**Kalasääski ja lohi** on Oulun Pokkisenpuistossa sijaitseva suihkulähdeveistos. Vuonna 1960 paljastettu pronssiveistos on kuvanveistäjä Oskari Jauhiaisen käsialaa, ja se on Oulun ensimmäinen varsinainen julkinen suihkulähdeveistos. Eläinaiheinen pronssiin valettu patsas on sijoitettu pyöreän altaan keskelle, koskesta nostetulle luonnonkivelle. Veistoksen mitat ovat 195 &times; 100 &times; 105&nbsp;cm.

Ajatus suihkulähdeveistoksen hankkimisesta syntyi kaupungin 350-vuotisjuhlien yhteydessä vuonna 1955. Oskari Jauhiainen oli tuolloin mukana kilpailutoimikunnassa. Hanke kuitenkin kariutui, ja vasta vuonna 1960 veistos paljastettiin. Veistoksen ovat rahoittaneet toimitusjohtaja ja rouva U. J. Sundström.

Alun perin Jauhiainen oli suunnitellut veistokseen lohen sijaan haukea, mutta rahoittaja Sundström oli halunnut vaihtaa hauen loheksi. Jauhiainen oli tuolloin arvellut: "*Siitä tulleeki sitten Oulujoen viimeinen lohi*", viitaten Oulujoen valjastamiseen voimalaitospadoin.

## Lähteet

## Aiheesta muualla
*Oulun Taidemuseo: Julkiset ulkoveistokset